Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
...|MUŠ₃×(A.DI)| |MUŠ₃×(A.DI)| E |MUŠ₃×(A.DI)| <unk>...
 KU₃ AN MUŠ₃ RA U₂ BU BU RI BU RI...
 LU₂ KA LUM RI RI GI MU NIM MAR <unk>...
 KU₃ AN MUŠ₃ RA LU₂ KA LUM RI RI GI MU NIM MAR...
 A GAN EN NA DU A GAN EN NA DU KUL ZIZ₂ MI GA 
 AN MUŠ₃ RA A DA LAGAR@g GAN EN NA DU KUL ZIZ₂ UD RA 
 LU₂ NA DU LU₂ NA DU LAGAR@g ZA |IGI.RU| EŠ₂ NA DU 
 KI EL AN MUŠ₃ LU₂ NA DU LAGAR@g ZA |IGI.RU| EŠ₂ NA DU 
 LAGAR@g RA GABA BI A ZA KUR NA NE IB RI RI GI 
 AN MUŠ₃ RA LAGAR@g RA GABA BI A ZA KUR NA NE IB RI RI GI 
 NUNUZ DUR₂ RA IN |IGI.RU| NE DUR₂ RA NA MU KALAM@g GA₂ GA₂ 
 AN MUŠ₃ KID NUNUZ SAG GA₂ IN |IGI.RU| NE SAG GA₂ NA MU KALAM@g GA₂ GA₂ 
 |NI.UD| LAGAB ZA KUR A RU IN |IGI.RU| NE GU₂ BAR RA NA MU KALAM@g GA₂ GA₂ 
 GAR SAL LA KU₃ GI IN |IGI.RU| NE SIK₂ SAG GA₂ NA MU KALAM@g GA₂ GA₂ 
 KU₃ GI |GIŠ.TUG₂.PI| |GIŠ.TUG₂.PI| SAL LA IN |IGI.RU| NE |GIŠ.TUG₂.PI| NA GIŠ DU <unk> MU KALAM@g GA₂ GA₂ 
 |UD.KA.BAR| |NINDA₂×NE| SU UB AK A IN |IGI.RU| NE UŠ |GIŠ.TUG₂.PI| GA NA MU KALAM@g GA₂ GA₂ 
 GAR |TA×HI| |SI.A| |SI.A| GA IN |IGI.RU| NE IGI NI A MU KALAM@g GA₂ GA₂ 
 GAR E₂ NUN BAR RA IN |IGI.RU| NE KA NI A MU KALAM@g GA₂ GA₂ 
 <unk> IN |IGI.RU| NE KA KA NA MU KALAM@g GA₂ GA₂ 
 TU ŠU LAGAB ŠA₆ GA IN |IGI.RU| NE LI |GU₂×KAK| RA NA MU KALAM@g GA₂ GA₂ 
 |LAGAB×U| |TA×HI| A HI GA IN |IGI.RU| NE TUM TUM A NI MU KALAM@g GA₂ GA₂ 
 |NI.UD| GIŠ NU₁₁ GAL UD GA IN |IGI.RU| NE ZUM NA MU KALAM@g GA₂ GA₂ 
 GIŠ BU SIK₂ MI GA IN |IGI.RU| NE SAL LA NA MU KALAM@g GA₂ GA₂ <unk> <unk>...SIK₂ SUD 
 <unk> <unk> BI SU E BU |U.GUD| A IN |IGI.RU| NE ME RI SI NA MU KALAM@g GA₂ GA₂ 
 SA BU DA |A.AN| 
 LU₂ LAGAR@g RA |NI.UD| ZA KUR RI RI GA RA EN GABA NA MU RI 
 AN MUŠ₃ LAGAR@g RA |NI.UD| ZA KUR RI RI GA RA AN TUR ZI DA GABA NA MU RI 
...AN NA IŠ AN EN KID LAL EN GABA NA MU RI 
 IŠ AN NA NA GAD AN EN KID LAL AN TUR ZI GABA NA MU RI 
 GIŠ IG |NI.UD| ZA KUR NA MI KISAL RA DU BA EN GABA NA MU RI 
 GIŠ IG SAL |E₂.UŠ.BU.DA| E₂ AN NA KA DU BA AN TUR ZI GABA NA MU RI 
 LAGAR@g RA GABA BI A IM MI IN GUR RU A 
 AN MUŠ₃ KID LAGAR@g RA GABA BI A IM MI IN GUR RU A 
 SAL E GAR I LU LAM MA NA NI₂ ŠU TAG BA GAN KU₄ KU₄ 
 KI EL E...KA GA NI A A A NI EŠ₂ LU₂ MU KALAM@g GI₄ 
 AN MUŠ₃ KI E NE DI BA SUD A A A NI EŠ₂ LU₂ MU KALAM@g GI₄ 
 MA MU MA MU A NE MA AB <unk> NE 
 GA ŠA AN DU MA MU MA MU A NE MA AB <unk> NE 
 MA MI KISAL RA MU A NE MA AB <unk> NE 
 GIŠ NA₂ GI₄ LAGAB NA MU NE MA AB DU BU NE 
 U₂ ZA KUR A RU MU NE MA AB DAG GI NE 
 ME E MU LU ŠA₃ BA MU NE MA NI IB KU₄ KU₄ NE 
 AN |GA₂×AN| |GAL.BUR₂| AN NA MU NE MA NI IB KU₄ KU₄ NE 
 ŠU NI ŠU MU TA NE GA₂ DA MA MA NE 
 ŠA BA NI ŠA₃ AB MU TA NE GA₂ DA MA MA NE 
 ŠU SAG EŠ₂ MA AL LA NA |IGI.DIB| KU BI ZE₂ BA AN GA 
 ŠA₃ AB ŠA₃ BA TAB BA NA HI LI BI KU₇ KU₇ DA AN GA 
 KUN GAR AN MUŠ₃ |HI×BAD|

Provide the transliteration.

<SURFACE>
...sed-sed-e sed <unk>...
kug {d}inana-ra u₂ bur₁₂-bur₁₂-re bur₁₂-re...
lu₂ zu₂-lum degₓ(RI)-degₓ(RI)-ge mu-nim-mar <unk>...
kug {d}inana-ra lu₂ zu₂-lum degₓ(RI)-degₓ(RI)-ge mu-nim-mar...
a he₂-en-na-tum₂ a he₂-en-na-tum₂ numun ziz₂ gig₂-ga
{d}inana-ra a-da du₆ he₂-en-na-tum₂ numun ziz₂ babbar-ra
lu₂ na-de₆ lu₂ na-de₆ du₆ za pad₃-še₃ na-de₆
ki-sikil {d}inana lu₂ na-de₆ du₆ za pad₃-še₃ na-de₆
du₆-ra gaba-bi-a za-gin₃-na bi₂-ib-degₓ(RI)-degₓ(RI)-ge
{d}inana-ra du₆-ra gaba-bi-a za-gin₃-na bi₂-ib-degₓ(RI)-degₓ(RI)-ge
nunuz dur₂-ra in-pad₃-de₃ dur₂-ra-na mu-un-ŋa₂-ŋa₂
{d}inana-ke₄ nunuz saŋ-ŋa₂ in-pad₃-de₃ saŋ-ŋa₂-na mu-un-ŋa₂-ŋa₂
{na₄}lagab za-gin₃ dur₅-ru in-pad₃-de₃ gu₂-bar-ra-na mu-un-ŋa₂-ŋa₂
niŋ₂-gal₄-la kug-sig₁₇ in-pad₃-de₃ siki saŋ-ŋa₂-na mu-un-ŋa₂-ŋa₂
kug-sig₁₇ ŋeštug₂-ŋeštug₂ sal-la in-pad₃-de₃ ŋeštug₂-na{ŋeš-du <unk> mu-un-ŋa₂-ŋa₂
zabar aŋ₂-su-ub ak-a in-pad₃-de₃ us₂ ŋeštug₂-ga-na mu-un-ŋa₂-ŋa₂
niŋ₂ lal₃ dirig-dirig-ga in-pad₃-de₃ igi-ni-a mu-un-ŋa₂-ŋa₂
niŋ₂ e₂-nun bar-ra in-pad₃-de₃ giri₁₇-ni-a mu-un-ŋa₂-ŋa₂
<unk> in-pad₃-de₃ ka-ga₁₄-na mu-un-ŋa₂-ŋa₂
tum₁₂-šu-gur₄ sag₉-ga in-pad₃-de₃ en₃-dur-ra-na mu-un-ŋa₂-ŋa₂
pu₂ lal₃ a dug₃-ga in-pad₃-de₃ ib₂-ib₂-a-ni mu-un-ŋa₂-ŋa₂
{na₄}ŋiš-nu₁₁-gal zalag-ga in-pad₃-de₃ haš₄-na mu-un-ŋa₂-ŋa₂
{ŋiš}kim₃ siki gig₂-ga in-pad₃-de₃ gal₄-la-na mu-un-ŋa₂-ŋa₂ <unk> <unk>...siki sug₄
<unk> <unk> be₂ {kuš}e-sir₂ du₇-a in-pad₃-de₃ me-ri-si-na mu-un-ŋa₂-ŋa₂
sa-gid₂-da-am₃
lu₂ du₆-ra {na₄}za-gin₃ degₓ(RI)-degₓ(RI)-ga-ra en gaba-na mu-ri
{d}inana du₆-ra {na₄}za-gin₃ degₓ(RI)-degₓ(RI)-ga-ra {d}dumu-zid-da gaba-na mu-ri
...an-na kuš₇ {d}en-lil₂-la₂ en gaba-na mu-ri
kuš₇ an-na na-gada {d}en-lil₂-la₂ {d}dumu-zid gaba-na mu-ri
{ŋiš}ig {na₄}za-gin₃-na ŋi₆-par₄-ra gub-ba en gaba-na mu-ri
{ŋiš}ig sal arah₄ e₂-an-na-ka gub-ba {d}dumu-zid gaba-na mu-ri
du₆-ra gaba-bi-a im-mi-in-gur-ru-a
{d}inana-ke₄ du₆-ra gaba-bi-a im-mi-in-gur-ru-a
munus-e niŋ₂ i-lu-lam-ma-na ni₂ šu tag-ba he₂-ku₄-ku₄
ki-sikil-e...dug₄-ga-ni-a a-a-ni-še₃ lu₂ mu-un-gi₄
{d}inana ki-e-ne-di-ba sud-a a-a-ni-še₃ lu₂ mu-un-gi₄
ma-ŋu₁₀ ma-ŋu₁₀-a de₃-ma-ab <unk> ne
ga-ša-an-ŋen ma-ŋu₁₀ ma-ŋu₁₀-a de₃-ma-ab <unk> ne
ma ŋi₆-par₄-ra-ŋu₁₀-a de₃-ma-ab <unk> ne
ŋiš-nu₂ gi₄-rin-na-ŋu₁₀ de₃-ma-ab-gub-bu-ne
u₂ za-gin₃ dur₅-ru-ŋu₁₀ de₃-ma-ab-barag₂-ge-ne
me-e mu-lu ša₃-ba-ŋu₁₀ de₃-ma-ni-ib-ku₄-ku₄-ne
{d}ama-ušumgal-an-na-ŋu₁₀ de₃-ma-ni-ib-ku₄-ku₄-ne
šu-ni šu-ŋu₁₀-ta de₃-ŋa₂-da-ma-ma-ne
ša-ba-ni ša₃-ab-ŋu₁₀-ta de₃-ŋa₂-da-ma-ma-ne
šu saŋ-še₃ ma-al-la-na u₃ ku-bi ze₂-ba an-ga
ša₃-ab ša₃-ba tab-ba-na hi-li-bi ku₇-ku₇-da an-ga
kun-ŋar {d}inana-kam